După ce PSD Neamț a exclus-o din partid și a lăsat-o fără susținere politică, Florentina Luca Moise a rămas și fără funcția de inspector școlar general al județului Neamț. Luni, 11 martie, existau deja zvonuri că ordinul de ministru pentru demiterea ei. Înainte de oficializare, Florentina Luca Moise și-a anunțat plecarea de la ISJ Neamț.
"Închei astăzi mandatul în fruntea Inspectoratului Școlar Neamț. Aleg să fac acest gest de onoare și să plec, ținând fruntea sus, din poziția de manager al acestei instituții, în care am muncit enorm, cu devotament și responsabilitate, din aprilie 2022 și până astăzi. Activitatea mea a fost transparentă, dedicată, în totalitate, unităților de învățământ, iar singura politică pe care am făcut-o a fost cea a elevului!", a menționat Florentina Luca Moise. Declarația completă o puteți citi aici.
Astăzi, la inspectorat, au ajuns două ordine semnate de Ministrul Educației, Ligia Deca, unul prin care o revocă din funcție pe Florentina Luca Moise și un altul prin care profesorul Ionuț Liviu Ciocoiu este numit inspector general școlar al județului Neamț.
Noul inspector general școlar este consilier local al municipiului Roman, ales pe listele PSD prin intermediul Alianței pentru Roman 2020 și membru al Comisiei Urbanism, funcții din care va trebui să-și dea demisia. Iulian Ionuț Ciocoiu este profesor de istorie titular la Colegiul Național Roman Vodă din Roman.
Angela Croitoru